ট্রয় (চলচ্চিত্র)
ট্রয় (ইংরেজি ভাষায়: Troy) ২০০৪ সালের ১৪ই মে মুক্তিপ্রাপ্ত একটি মার্কিন চলচ্চিত্র যার বিষয়বস্তু ট্রয়ের যুদ্ধ। মহাকবি হোমার রচিত ইলিয়াডের সাথে এর কিছুটা সম্পর্ক আছে, আবার অনেক উপাদানই ভার্জিলের এনিড থেকে নেয়া হয়েছে। অনেক ক্ষেত্রেই প্রচলিত পৌরাণিক কাহিনী থেকে ছবির কাহিনীর পার্থক্য আছে। এই ছবি রচনা করেছেন ডেভিড বেনিওফ এবং পরিচালনা করেছেন ভোল্‌ফগাংক্‌ পিটারসেন। পোশাক সজ্জার জন্য এটি একাডেমি পুরস্কার মনোনয়ন লাভ করেছিল।